Publication: Magyar Közlöny
Issue: MK-2009-196 (Year: 2009, Number: 196)
Era: 2004-2010
Section: 1. számú melléklet a 46/2009. (XII. 30.) PM rendelethez
Paragraph Index: 2737

15. Pótlólagos eredeti kivonat jogosultja: Az intézmény nevének és címének megadása szükséges a pótlólagos eredeti kivonatot előíró jogszabályhely feltüntetésével. További számla nyitásakor, amennyiben az intézmény valamely adatában időközben változás történt (s azt az intézmény nem jelentette), azt a számlanyitással egyidejűleg az „Adatmódosítás bejelentése” sorokban fel lehet tüntetni, nem szükséges külön adatlapon benyújtani. Az adatmódosítások valamennyi számlán átvezetésre kerülnek. Adatmódosítás bejelentése Az adatlap „számlaszáma” sorában az EFK számlát kell feltüntetni, a módosítás az intézmény minden Kincstárban vezetett számlája vonatkozásában megtörténik. Az „Adatmódosítás bejelentése” sorokban a régi és az új adat egyidejű feltüntetésén kívül a nyitás alkalmával kért összes adatot ki kell tölteni a kincstári nyilvántartással egyezően. Az „Érvénybe lépés kelte” rovatban azt az időpontot kell feltüntetni, amikortól az adatmódosítások átvezetését kérik, azonban az adminisztráció időigénye miatt ez semmiképpen nem lesz korábbi, mint a Kincstár feldolgozását követő első naptári nap. Számla megszüntetése Az adatlapot minden egyes számláról külön be kell nyújtani. Számla megszüntetése csak egyenleg és díjtartozás nélküli számla, valamint rendezett státuszú (visszavont) felhatalmazó levél esetén lehetséges. EFK számla, illetve pénzforgalom bonyolítására szolgáló számla megszüntetése a kincstári ügyfél más jogcímen nyitott számláinak (azonos „A” és „B” mező) megszüntetése után történhet! Számlamegszüntetés előtt az értékpapír számlaállomány megszüntetéséről is gondoskodni kell. Megszüntetés kérésekor a nyitás alkalmával kért összes adatot a kincstári nyilvántartással egyezően kell kitölteni. Az „Érvénybe lépés kelte” rovatban azt az időpontot kell feltüntetni, amikortól a számla megszüntetését kérik, azonban az adminisztráció időigénye miatt ez semmiképpen nem lesz korábbi, mint a Kincstár feldolgozását követő első naptári nap. Számla megszüntetése esetén a kincstári jogutód számlaszáma: Akkor kell kitölteni, ha a jogutód kincstári ügyfél. Kincstári jogutód megnevezése: A jogutódként megjelölt szervezet neve. Jogutód költségviselő számlájának száma: A jogutódként megjelölt költségvetési szerv költségviselő számlájának száma. Számla jogutód nélküli megszüntetése esetén a kincstári költségviselő számla száma: a vagyoni jogok és kötelezettségek tekintetében jogutód szervezet (pl. alapító) költségviselő számlaszáma. Hitelintézeti jogutód számla esetén annak száma és a számlatulajdonos neve, valamint rendelkezés az utolsó díjszámla terhelésérĘl: Akkor kell kitölteni, ha a jogutód nem kincstári ügyfél. Amennyiben az intézmény valamely adatában időközben változás történt, azt a számlamegszüntetéssel egyidejűleg az „Adatmódosítás bejelentése” sorokban fel lehet tüntetni, nem szükséges külön adatlapon benyújtani. Az adatmódosítások a megszüntetésre nem kerülő számlákon átvezetésre kerülnek. Rendelkező rész, aláírások: Átvezetéssel kapcsolatos teendők: Számla megszüntetése esetén, amennyiben a számlának egyenlege van, rendelkezni kell az egyenleg átvezetéséről -ÁHT-T és/vagy KTK megjelöléssel- a jogutód számlára. Pénzügyminisztérium (PM) engedélyének száma és a PM aláírása: Amennyiben a jogszabály szerint a számla megnyitása vagy megszüntetése PM engedélyhez kötött, akkor szükséges a PM cégszerű aláírása és pecsétje. Az intézmény megszűnt, kérjük a kincstári nyilvántartásból való törlését: A szöveg aláhúzandó, amennyiben az intézmény jogutóddal, vagy jogutód nélkül megszűnik úgy, hogy valamennyi számlája megszüntetésre kerül. Esetleges egyéb közlendők: Nyilatkozat: EFK számla nyitása és megszüntetése esetén kitöltése kötelező. Törzskönyvi nyilvántartó aláírása: EFK számla nyitásakor és megszüntetésekor, valamint ha a költségvetési szerv adataiban (cím, név, adószám stb.) változás történik, kötelező a törzskönyvi nyilvántartó cégszerű aláírása és pecsétje. Irányító szerv cégszerű aláírása: Az irányító szerv cégszerű aláírásának és pecsétjének helye (közalapítvány esetében az alapítói jogokat gyakorló szervezet, illetve a közalapítvány képviseletére jogosultak). Magyar Államkincstár engedélyező szervezete: A szakmai főosztály cégszerű aláírásának és pecsétjének helye. Magyar Államkincstár Pénzforgalmi Főosztály: A tényleges számlanyitást, megszüntetést, valamint adatmódosítást végrehajtó szervezet cégszerű aláírásának és pecsétjének helye.

Source: https://magyarkozlony.hu/hivatalos-lapok/43f58c12d56f2415d43d0942b1ab2a93b6be60e8/dokumentumok/52b555bc69acbb7e0a2cee54576dd70e40468552/letoltes